The Drawing Room อยู่บนโรงแรมหรูระดับ 5-6 ดาว (ส่วนตัวให้แค่ 4-5) ชั้น 12 
ตอนที่ไปเป็นตอนบ่าย 2 นั่งติดริมหน้าต่าง วิวสนามราชกรีฑาสโมสร คนไม่เยอะมาก

Afternoon Tea บริการตั้งแต่บ่าย 2 โมง 
มีให้เลือก 3 ระดับ แต่ละระดับจะต่างกันไปตรงประเภทอาหาร (คาว/หวาน) และแน่นอน ราคา
เซ็ทที่เลือกเป็น Classic Set สำหรับ 2 คน 
มีชาให้เลือกหลากหลาย แต่ไม่มากเท่าที่คิด ที่สำคัญไม่มีชาผลไม้
สำหรับขนม มี ขนมหวาน สโคน และแซนวิช อย่างละชั้น
ตัวขนมหวานเอง มีเค้ก ทาร์ต มาการอง พาย รสชาติธรรมดามาก
สโคนมี 2 แบบ สโคนธรรมดา และสโคนลูกเกด
แซนวิช ในชุดมีเนื้อด้วย แต่ขอไม่เอา เค้าเลยทำมาให้เป็นครัวซองส์แซลมอน แซนวิชแตงกวา และแซลมอนบนขนมปังกรอบ

ที่เลือกให้ 3 ดาวเพราะบรรยากาศดี แม้จะร้อนนิดนึง ความสะอาดสะอ้าน พนักงานบริการโอเค
แต่รสชาติหรือว่าประเภทขนมหรือชา มีน้อย ไม่คุ้มกับราคาเท่าไรนัก
